Καλημέρα παιδάκια!!!!

Αγαπητοί γονείς θα σας στέλνω όσο πιο συχνά γίνεται διάφορα πράγματα που θα μπορέσετε να χρησιμοποιήσετε για απασχόληση των παιδιών στο σπίτι.

**Παρακαλώ προσοχή να μην το παρακάνουμε!!! Χαλαρά όσο και αν θέλουν τα παιδιά.**

Ξεκινάμε με διάφορες ιστοσελίδες που τις αντιγράφουμε  στο google

1) <http://www.kindykids.gr>  πολύ καλή ιστοσελίδα με πολύ και διαφορετικό υλικό για το Νηπιαγωγείο. Επιλέγετε το θέμα που θέλετε και έχει πολλά φύλλα εργασίας για εκτύπωση (όσοι μπορείτε).

2) <http://www.mikrosanagnostis.gr/>   μικρός αναγνώστης , με πολλά παιδικά βιβλία , επιλέγεται την ανάλογη ηλικία.

3) Το **Φωτόδεντρο** είναι ο Εθνικός Συσσωρευτής Εκπαιδευτικού Περιεχομένου για την Πρωτοβάθμια και τη Δευτεροβάθμια εκπαίδευση. Έχει πολύ υλικό που μπορείτε να επιλέξετε  ανάλογα επιλέγετε θέμα και προσχολική ηλικία. **π.χ.**

<http://photodentro.edu.gr/edusoft/>  εδώ, αφού επιλέξετε βαθμίδα εκπαίδευσης **→** ηλικία 0-20 **→**  θα βρείτε εκπαιδευτικά παιχνίδια  στον υπολογιστή.

4) <http://www.prasinipriza.com/> υλικό για όλες τις τάξεις , επιλέγεται ότι σας ενδιαφέρει από θέματα, κατασκευές ,ζωγραφική κ.λ.π. και την ανάλογη ηλικία.

5) <https://www.e-selides.gr/> έχει υλικό κυρίως για το Δημοτικό αλλά από το υλικό της Ά τάξης ίσως βρείτε κάτι και για τα νήπια αλλά και για τα αδερφάκια όσοι έχουν στο Δημοτικό.

6) <https://childit.gr/>  Τα πάντα για το παιδί , πολύ καλή ιστοσελίδα με πολλά και διάφορα για τα παιδιά

Επίσης σας προτείνω ένα ενδιαφέρον παιχνίδι

***«Το βαζάκι της βαρεμάρας»***

Υλικά: ένα βαζάκι , χρωματιστά χαρτάκια,  μαρκαδόρους και έμπνευση!

Σκεφτείτε δραστηριότητες που μπορεί να κάνει το παιδί και είναι εφικτές μέσα στο σπίτι. Γράψτε τις σε κάθε χαρτάκι. Πάρτε ένα βαζάκι που δεν χρειάζεστε και γεμίστε το με τα χαρτάκια! Τώρα κάθε φορά που θα βαριέται θα τραβάει ένα και θα κάνει ότι λέει το χαρτάκι. Σας προτείνω κάποιες  ιδέες για τα χαρτάκια εσείς βέβαια τις προσαρμόζετε ανάλογα  με τα ενδιαφέροντα του παιδιού.

* Παίζω κουκλοθέατρο με κάλτσες
* Μαζεύω πέτρες και τις ζωγραφίζω
* Παίζω κυνήγι κρυμμένου θησαυρού
* Βγάζω φωτογραφίες
* Στήνω μαγαζάκι με φαγητά από πλαστελίνη
* Ζωγραφίζω μια παλιά φανέλα ή παλιό σεντόνι
* Σχεδιάζω μια χορογραφία και τη δείχνω σε όλους
* Ζωγραφίζω τη σημαία της οικογένειας
* Φτιάχνω κολάζ με εφημερίδες και περιοδικά
* Φτιάχνω βαρκούλες κ.λ.π. με χαρτί (you tube χαρτοδιπλωτική)
* Κάνω Γυμναστική
* Βλέπω παλιές φωτογραφίες
* «Διαβάζω» ένα βιβλίο και φτιάχνω το δικό μου τέλος
* «Γράφω» ένα γράμμα στον παππού ή στη γιαγιά
* Παίζω ένα επιτραπέζιο
* Παίζω τρίλιζα
* Παίζω κρεμάλα
* Μαθαίνω στην/ στον αδερφό/ αδερφή μου 10 ήχους ζώων
* Μαζεύω το δωμάτιό μου
* Φτιάχνω κουλουράκια με τη μαμά

Αυτά για σήμερα ……….θα τα λέμε ηλεκτρονικά!!!

**Καλή πλοήγηση !!!!!!!!!**

**2ο Νηπιαγωγείο Πλωμαρίου**